Ιουλίτα Ηλιοπούλου

Η Ιουλίτα Ηλιοπούλου (Αθήνα, 1 Ιουλίου 1965) είναι Ελληνίδα ποιήτρια, δοκιμιογράφος και συγγραφέας παιδικής λογοτεχνίας. Υπήρξε η τελευταία σύντροφος του Οδυσσέα Ελύτη, καθώς και κληρονόμος των πνευματικών δικαιωμάτων του έργου του. To 2005 τιμήθηκε με το Κρατικό Βραβείο Παιδικού Λογοτεχνικού Βιβλίου για το βιβλίο της «Τι ζητάει ο Ζήνων;».

 Βιογραφία 
Σπούδασε Βυζαντινή και Νεοελληνική Φιλολογία στη Φιλοσοφική Σχολή του Πανεπιστημίου Αθηνών και Θέατρο στη Δραματική Σχολή του Ωδείου Αθηνών.Ηλιοπούλου Ιουλίτα. blod.gr. Ανακτήθηκε στις 16/05/2025. H Ιουλίτα Ηλιοπούλου υπήρξε η σύντροφος του Οδυσσέα Ελύτη τα 13 τελευταία χρόνια της ζωής του.Ιουλίτα Ηλιοπούλου: Η πανέμορφη σύντροφος του Οδυσσέα Ελύτη έμεινε μαζί του τα τελευταία 13 χρόνια της ζωής του. bovary.gr. 18/03/2019. Ανακτήθηκε στις 16/05/2025.

 Έργο 
Η Ηλιοπούλου έχει εκδώσει εννέα ποιητικά βιβλία με πιο πρόσφατα τα Γη μήτηρ (2023) και Το ψηφιδωτό της νύχτας (2018). Παράλληλα με την ποίηση γράφει δοκίμια, μελετά το έργο του Οδυσσέα Ελύτη και έχει πραγματοποιήσει πολλές ομιλίες γι' αυτό. Επίσης, επιμελείται εκδόσεις βιβλίων. To 1996 μετέφρασε το ημιτελές δοκίμιο Υπεράσπιση της ποίησης του Άγγλου ποιητή Πέρσι Σέλλεϋ. Ανάμεσα στα παιδικά βιβλία που έχει δημιουργήσει είναι τα Μα πότε θα φτάσει αυτός ο Μάγος; (2017), Τίμος ο Αθηναίος (2015), Άλλο και τούτο! (2012), Η Πράσινη Σκουφίτσα (2008) και Τι ζητάει ο Ζήνων; (2004).Ηλιοπούλου, Ιουλίτα. biblionet.gr. Ανακτήθηκε στις 16/05/2025. Το 2000 έγραψε το λιμπρέτο στην όπερα του Γιώργου Κουρουπού Το καράβι του έλατου, ενώ το 2002 το ποιητικό κείμενο στη λυρική τραγωδία Ιοκάστη του ίδιου συνθέτη. 

 Παραπομπές 

Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Έλληνες δοκιμιογράφοι
Κατηγορία:Συγγραφείς παιδικής και νεανικής λογοτεχνίας
Κατηγορία:Έλληνες μεταφραστές
Κατηγορία:Λιμπρετίστες
Κατηγορία:Ελληνίδες συγγραφείς
Κατηγορία:Βραβευμένοι με Κρατικά Βραβεία Λογοτεχνίας
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών